Kuil Balathandayuthapani

Kuil Arulmigu Sree Balathandayuthapani, juga dikenali sebagai Thanneermalai Shree Balathandayuthapani Devasthanam atau Waterfall Hill Temple, adalah sebuah kuil Hindu di George Town, Pulau Pinang, Malaysia.
Didedikasikan kepada Tuhan Murugan, kuil di puncak bukit ini, dengan gapura (gopuram) setinggi tujuh tingkat dan 21.6 m, dikatakan sebagai kuil Murugan terbesar di luar India.Ia terletak lebih tinggi di atas tanah berbanding Batu Caves, di mana para penganut perlu mendaki lebih daripada 513 anak tangga untuk sampai ke tempat ibadat.Kuil ini juga merupakan salah satu titik fokus utama bagi perayaan Hindu Thaipusam di Malaysia.

Kuil ini diuruskan oleh Penang Hindu Endowment Board.https://hebpenang.gov.my/ 
Sejarah
Sejarah kuil ini bermula daripada kawasan air terjun yang digunakan oleh pekerja India yang mengangkut air ke Georgetown menggunakan gerabak lembu. Pada awal abad ke-19, tempat sembahyang ini telah menjadi tumpuan sambutan Thaipusam, satu perayaan yang didedikasikan kepada Tuhan Murugan. Catatan British dan akhbar tempatan turut menyebut tentang sambutan perayaan oleh penganut Hindu.https://hebpenang.gov.my/waterfall-road-temple/

Pada tahun 1850, dengan peningkatan jumlah penduduk tempatan, pihak British membuat keputusan untuk membangunkan kawasan itu sebagai takungan air. Mereka memutuskan kawasan air terjun dan kawasan tadahan air sekitarnya perlu dilindungi. Pada masa yang sama, mereka tidak mahu menyentuh perasaan masyarakat Hindu. Oleh itu, sebuah kawasan seluas sebelas ekar di lereng bukit (tapak sekarang) telah diperuntukkan untuk membina sebuah kuil yang sesuai. Tapak inilah yang menjadi lokasi Kuil Bukit Murugan di Jalan Waterfall sekarang.

Sejak itu, kuil ini telah mengalami pengubahsuaian besar setiap 12 tahun mengikut keperluan ajaran Aagama. Kuil yang ada sekarang dibina sekitar tahun 1850. Walau bagaimanapun, kuil ini kini terlalu kecil untuk menampung bilangan pengunjung yang ramai terutamanya semasa perayaan besar. Antara perayaan tahunan utama yang diraikan di kuil ini adalah Thaipusam, Chitra Pournami, Kantha Sasthi, Karthigai dan Aadi Pournami.

Kesesakan yang berlaku menyebabkan kesukaran untuk melaksanakan upacara sembahyang dengan berkesan dan para penganut juga menghadapi kesukaran untuk beribadat dengan selesa. Selain itu, lokasi kuil yang sekarang juga menyukarkan pengurusan orang ramai kerana tiada ruang untuk pengunjung berehat.

Lembaga Amanah Hindu kemudiannya mengambil langkah serius untuk mempertimbangkan sama ada perlu memperluaskan kuil sedia ada atau membina sebuah kuil baharu. Lembaga ini telah melantik perunding untuk menjalankan kajian kebolehlaksanaan pembinaan kuil baru di tapak sekarang. Dalam kajian tersebut, perunding mendapati tapak kuil kini terletak di atas beberapa sumber air bawah tanah yang mengalir. Kesimpulan mereka adalah supaya kuil dipindahkan ke tapak yang lebih selamat daripada lokasi sekarang.

Setelah mempertimbangkan pelbagai laporan, Lembaga Wakaf Hindu bersetuju dengan pandangan Jawatankuasa Pengurusan bahawa kuil baru perlu dibina di tapak yang lebih selamat atas sebab-sebab berikut:

 Kuil sedia ada terlalu kecil untuk menampung jumlah pengunjung yang semakin meningkat, yang boleh mencecah sehingga 700,000 orang semasa Perayaan Thaipusam.
 Aliran sumber air bawah tanah di bawah kuil menyebabkan struktur binaan sedia ada berada dalam keadaan berisiko.
 Kuil sedia ada hanya mempunyai sanctum sanctorum sahaja tanpa Mahamandapam (dewan hadapan) seperti yang ditetapkan dalam ajaran agama Hindu.
 Kuil yang dibina sekitar tahun 1850 telah mengalami kemerosotan akibat cuaca. Struktur binaan menjadi lemah dan berlaku kebocoran di beberapa kawasan. Walaupun pembaikan kecil telah dibuat secara berkala, ia tidak dapat mengatasi kelemahan struktur yang sedia ada.

Jawatankuasa Pengurusan Kuil kemudian membuat keputusan untuk mendapatkan nasihat daripada pakar terkenal dalam peraturan dan prosedur agama Hindu untuk pembinaan kuil. Pada Februari 2000, delegasi telah melawat Tamil Nadu dan bertemu dengan Yang Maha Mulia Sri Jayendra Saraswati Swamiji, Pontif ke-69 Sri Kanchi Kamakoti Peetham. Beliau memberi berkat kepada delegasi dan mengesyorkan khidmat arkitek kuil dan pakar Vaastu terkenal dunia, Dr. V. Ganapati Sthapati, untuk projek ini.

 Kronologi Peristiwa Penting 

1800: Kuil yang terletak di tapak Air Terjun di Taman Botani Pulau Pinang menjadi titik tumpuan Perayaan Thaipusam.
 1856: Lukisan pemandangan kuil di tapak air terjun dilakukan oleh Kapten Charles Henry Cazalet, mengesahkan kewujudannya pada masa itu.
 1892: Pembinaan Takungan Air Terjun.
 1905: Penubuhan Lembaga Wakaf Mohammedan dan Hindu.
 1913: Rancangan untuk memindahkan Kuil Air Terjun bagi mengelakkan pencemaran bekalan air.
 1914: Pembelian tanah seluas 10 ekar untuk pembinaan kuil Hindu baru.
 1915: Thaipusam disambut di Kuil Puncak Bukit untuk pertama kalinya pada Februari 1915.
 1985: Kuil Puncak Bukit yang lama dibina semula dan Maha Kumbhabishegam dijalankan pada 28 Januari 1985.
 2006: Pembinaan  Kuil Puncak Bukit yang baru di lokasi baru 30 meter di atas lokasi lama.
 2012: Maha Kumbabhishegam Kuil Puncak Bukit baru dijalankan pada 29 Jun 2012. Festival Thaipusam 2013 diadakan untuk pertama kalinya di Kuil Puncak Bukit baru tersebut.

 Strukrur Binaan 
Ciri-ciri kuil baru ini diilhamkan daripada era Kerajaan Chola dan Pallava di India, dengan kerja kraf yang dilakukan oleh para tukang seni dari Selatan India.https://hebpenang.gov.my/waterfall-road-temple/ 

Pintu masuk utama kuil setinggi kira-kira 21.6 meter, bersamaan dengan bangunan setinggi tujuh tingkat. Pengunjung yang melangkah masuk ke kawasan kuil seluas 70,000 kaki persegi akan disambut oleh sebuah arca Tuhan Shiva setinggi 8.23 meter yang berdiri megah di kaki bukit. Sebuah pintu kayu jati ukiran setinggi 18 kaki menjadi ciri khas kuil ini. Apabila pengunjung mendaki 511 anak tangga untuk tiba di puncak, mereka akan terpesona dengan enam tiang di dalam kuil yang mewakili enam kuil utama Murugan.

 Pautan luar 
https://www.youtube.com/watch?v=UPSZ6lYGriE

 Rujukan 

B
Kategori:Diaspora Tamil di Malaysia
Penang
B
B